เล่นหุ้นให้ผ่านวิกฤติปี 2020 ต้องทำอย่างไรบ้าง
ประการที่1.  “สำรวจหุ้นในพอร์ตก่อน”:
-  ในเวลาแบบนี้ เป็นโอกาสดีที่จะหันมาทบทวนหุ้นในพอร์ต หันมาทบทวนเหตุผลที่ซื้อหุ้นแต่ละตัวในพอร์ต ซื้อเพราะอะไร และสิ่งที่คิดมันได้เกิดขึ้นจริงหรือไม่ หากซื้อหุ้นด้วยเหตุผลอะไรก็ตาม และคิดว่า สิ่งที่คิดยังคงจะเกิดขึ้นแน่ในอนาคต แบบนี้ก็สามารถถือทนข้ามวิกฤติไปเลย แต่ถ้าไม่ใช่ควรขายทิ้งเก็บเงินสดไว้บ้าง 
-  ยกตัวอย่างเช่น ถือหุ้นรถไฟฟ้า BEM คิดว่า หุ้นตัวนี้มีอนาคตสดใส เนื่องจากสถานีรถไฟฟ้าที่จะเพิ่มขึ้นเรื่อย ๆ ในอนาคต และคนก็จะทยอยมาใช้บริการมากขึ้นเรื่อย ๆ แบบนี้ ก็เลือกที่จะถือหุ้นตัวนี้ต่อไปได้

ประการที่2.  “ลองสำรวจ PE รวมของพอร์ต”:
-  ถ้าลงทุนหุ้นที่มี PE สูง คล้าย ๆ กำลังเร่งความเร็วในการลงทุน 
-  ยกตัวอย่างเช่น พอร์ตมีหุ้น 3 ตัว ตัวแรกมีพีอี 20 เท่า ตัวที่สอง 10 เท่า ตัวที่สาม 5 เท่า หากลงทุนหุ้นสามตัวนี้ในสัดส่วนเท่ากัน แบบนี้พีอีเฉลี่ยของพอร์ตเราจะเท่ากับ = (20 + 10 + 5)/3 = 11.66 เท่า -  หากคิดว่า พอร์ตควรลดความเร็วลงในภาวะวิกฤติแบบนี้ ก็อาจจะปรับพอร์ตให้พีอีรวมเฉลี่ยลดต่ำลง แต่ควรคำนึงถึงสัดส่วนหุ้นในพอร์ตด้วย 
-  กรณีที่ยกตัวอย่างมามีฐานคิดมาจากลงทุนหุ้นในสัดส่วนเท่ากันทุกตัว ในส่วนที่ว่าควรปรับพีอีรวมในพอร์ตอย่างไรให้เหมาะสม ขึ้นอยู่กับความรู้ในหุ้น และความเสี่ยงที่รับได้ในแต่ละคน

ประการที่3.  “สำรวจคุณภาพของหุ้นในพอร์ต”:
-  เมื่อสำรวจเหตุผลการเลือกหุ้น และวัดกำลังเร่งในการลงทุนแล้ว ลองหันมาสำรวจคุณภาพหุ้นในพอร์ตดูว่า คุณภาพหุ้นในพอร์ตดีหรือไม่ดีอย่างไร 
-  คำว่า “คุณภาพของหุ้น” เป็นการวัดที่ต้องใช้ประสบการณ์ เพราะหุ้นดีในสายตาของนักลงทุนแต่ละคนอาจจะไม่เหมือนกัน เช่น บางคนถนัดหุ้นค้าปลีก และเข้าใจมันอย่างดี เขาคนนั้นก็จะว่าหุ้นของเขาดีมีคุณภาพ หรือบางคนถนัดหุ้นปล่อยสินเชื่อจำนำทะเบียนรถยนต์ เขาก็ว่าของเขาดีเช่นกัน 
-  การสำรวจคุณภาพของหุ้น จะช่วยให้นักลงทุนได้ทบทวนแนวคิดการลงทุนอีกครั้ง หากพบว่า หุ้นที่ถือมันคุณภาพดีมากอยู่แล้ว ก็ไม่จำเป็นต้องเดือนเนื้อร้อนใจอะไร แต่ถ้ามันแย่ลง ไม่ได้ดีดังเดิม ก็ควรขายทิ้งเก็บเงินสดไว้บ้าง
5.ความรู้ทางการเงิน